**OBRAZLOŽENJE**

Nacrtom pravilnika o izmjenama i dopunama Pravilnika o načinu i programu stjecanja potrebnog znanja o zdravstvenoj ispravnosti hrane propisuje se način i program stjecanja potrebnog znanja o zdravstvenoj ispravnosti hrane.

Primjena odredbi ovoga Pravilnika proširuje se na osobe za koje se smatra se da imaju usvojena potrebna znanja za rad s hranom temeljem stečenog obrazovanja, preciznije se definiraju odredbe koje se odnose i na osobe koje obavljaju sezonske poslove u proizvodnji i/ili ugostiteljstvu i/ili trgovini u vezi s polaganjem tečaja po proširenom programu koji se provodi putem odobrenih edukativnih materijala te se mijenjaju uvjeti u pogledu predavača koji predaju na tečaju, odnosno provode edukaciju polaznika, kao i sastav ispitne komisije.

Od izuzetne je važnosti da se isti čim prije donese kako bi započela primjena ovoga podzakonskog propisa u najskorije vrijeme te se stoga provodi savjetovanje sa zainteresiranom javnošću u trajanju od 15 dana.